Como investigador tiene publicatos más de quaranta articlos d'historia medieval altoaragonesa, publicatos en revistas y autas de congresos nacionals y internacionals y tres obras importants en a historiografía aragonesa: "La Encomienda del Temple de Huesca" (1986) y "La aljama de moros de Huesca" (1995), "Los moriscos de la ciudad de Huesca: una convivencia rota" (2009) y "La aljama de moros de Barbastro" (2013). Beluns d'os suyos articlos y comunicacions tamién los ha escritos en aragonés, estando asinas pionero en o emplego d'ista luenga en o campo d'a Historia. Tamién fació parte d'o Equipe que escribió l'asayo sinyalero "El aragonés: identidad y problemática de una lengua" (1977).